Document ID: /roh_data/filtered/fineweb-2-filterrobots_roh.jsonl.gz/5705

L’anteriura cussegliera federala Ruth Metzler daventa presidenta da la Fundaziun da la Guardia svizra papala en il Vatican. Metzler succeda a l’anteriur cusseglier federal Pascal Couchepin. Lez sa retira suenter 7 onns al timun da la fundaziun. Couchepin era quella giada succedì a l'anteriur cusseglier federal Flavio Cotti.
Metzler surpiglia l’uffizi a partir dal fanadur. Quai communitgescha il cussegl da la fundaziun. La fundaziun è vegnida fundada il 2000. Quai cun l’intenziun da sustegnair la Guardia svizra papala finanzialmain e social.
RR novitads 11:00